**Contract de prestari servicii**

**nr. \_\_\_\_\_\_\_/2015**

În temeiul OUG nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, cu modificarile si completarile ulterioare, s-a încheiat prezentul contract, între**:**

**SOCIETATEA ELECTROCENTRALE BUCUREŞTI SA**, cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO47 CECE B300 01RO N206 3818 deschis la CEC BANK SA-SMB, legal reprezentată de dl. Marcel Octavian NICOLAESCU, Director General, în calitate de **BENEFICIAR (**ACHIZITOR) şi

**Societatea** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul in localitatea \_\_\_\_\_\_\_\_\_\_\_\_\_\_\_\_, judeţul/sectorul \_\_\_\_\_\_, strada \_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_\_, cod poştal \_\_\_\_\_\_\_\_\_, telefon \_\_\_\_\_\_\_\_\_\_\_\_, fax \_\_\_\_\_\_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la Banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_ reprezentată prin domnul/doamna \_\_\_\_\_\_\_\_\_\_\_\_\_\_\_\_\_\_\_\_\_\_ Director şi domnul/doamna \_\_\_\_\_\_\_\_\_\_\_\_\_\_\_\_\_\_\_\_\_ Director Economic, în calitate de **PRESTATOR**

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***valoarea contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

*d.* ***servicii*** *–* elaborare raport de evaluare a activelor \_\_\_\_\_\_\_\_\_\_\_\_\_\_\_\_\_\_\_\_, care constituie obiectul contractului;

e. ***standarde -*** standardele, reglementările tehnice sau altele asemenea prevăzute în caietul de sarcini şi în propunerea tehnică;

f***.forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enuntiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g.* ***zi*** - zi calendaristică;

*h.* ***CTE –*** Consiliul Tehnico – Economic, organ de lucru consultativ de specialitate al conducerii beneficiarului

**3. *Interpretare***

3.1În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4.Obiectul contractului***

4.1. (1) Obiectul contractului îl constituie prestarea serviciului de **Evaluare a bunurilor imobile şi mobile (imobilizări corporale) a Electrocentrale Bucureşti S.A**. **aflate la sediile secundare CTE Bucureşti Vest, CTE Progresu, CTE Bucureşti Sud şi CTE Grozăveşti.**

(2) Prestatorul este obligat să elaboreze **4 (patru)** **rapoarte de evaluare a bunurilor imobile şi mobile (imobilizări corporale) aparţinând Electrocentrale Bucureşti,** respectiv pentru CTE Bucureşti Vest, CTE Progresu, CTE Bucureşti Sud şi CTE Grozăveşti în conformitate cu cerinţele caietului de sarcini şi cu obligaţiile asumate prin prezentul contract.

(3) Prestatorul se obligă să realizeze rapoartele de evaluare la termenul şi în condiţiile prevăzute în prezentul contract. Rapoartele de evaluare se vor preda în câte 5 (cinci) exemplare tiparite precum si in versiune electronica, pentru fiecare CTE evaluat.

**5. *Valoarea contractului***

5.1 Valoarea serviciilor care fac obiectul prezentului contract, fără TVA, este de:

\_\_\_\_\_\_\_\_\_\_\_\_\_ lei (în cifre), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei (în litere).

Cota de TVA valabilă la data semnării contractului se aplică asupra bazei de impozitare.

Preţul serviciilor este ferm, nemodificabil pe toată durata de derulare a contractului.

***6. Termenul de prestare a serviciului***

6.1.Termenul de prestare a serviciului, respectiv de predare a **Rapoartelor de evaluare a bunurilor imobile şi mobile**, este de  **10 de zile** de la data transmiterii de către BENEFICIAR a dispoziţiei (notificării ) de începere a prestării serviciului. Rapoartele vor fi supuse avizării în CTE.

În cazul în care CTE solicită modificarea rapoartelor supuse avizării, prestatorul va prezenta rapoartele modificate în termen de 5 zile de la data transmiterii observatiilor.

***7. Executarea contractului***

7.1. Contractul intră în vigoare la data semnării lui de către ambele părţi. Data semnării de către ambele părţi este data înregistrării de ieşire la achizitor.

***8. Documentele contractului şi procedura de atribuire***

8.1 - Documentele contractului sunt:

* contractul propriu-zis;
* oferta prestatorului;
* caietul de sarcini;
* lista cuprinzând subcontractanţii, cu datele de recunoaştere ale acestora, precum şi contractele încheiate cu aceştia (dacă este cazul);
* anexele menţionate în textul contractului;
* eventualele acte adiţionale la contract.

În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

8.2. Prezentul contract a fost atribuit la data de \_\_\_\_\_\_\_\_\_\_\_\_\_\_ pe baza procedurii de **achiziţie directă**.

***9.Obligaţiile principale ale prestatorului***

9.1. Prestatorul se obligă să efectueze evaluarea bunurilor în conformitate cu Standardele de Evaluare ANEVAR.

9.2. Prestatorul va elabora câte un raport de evaluare a bunurilor imobile şi mobile pentru fiecare sediu în parte (CTE Bucureşti Vest, CTE Progresu, CTE Bucureşti Sud şi CTE Grozăveşti) .

9.1. Prestatorul se obligă ca odată cu rapoartele de evaluare ale bunurilor imobile şi mobile ale achizitorului, să prezinte câte o declaraţie dată pe proprie răspundere de certificare şi responsabilitate a evaluării în conformitate cu standardele Uniunii Europene.

Declaraţia atrage, după caz, răspunderea civilă sau penală, în situaţia în care se constată ulterior, eventuale prejudicii aduse achizitorului.

9.2. Prestatorul se obligă să întocmească rapoartele de evaluare cu diligenţă si eficienţă, în acord cu tehnicile şi practicile generale acceptate, folosite în standardele internationale de evaluare şi cu standardele profesionale de consulting recunoscute de corpuri profesionale din ţară.

9.3. Prestatorul se obligă să acţioneze cu privire la orice problemă privind prezentul contract si obiectul lui ca un consilier loial al achizitorului si apără interesul legitim al achizitorului în relaţiile cu terţe persoane.

9.4. Prestatorul se obligă să răspundă faţă de achizitor pentru performanţa rapoartelor de evaluare întocmite conform obiectului contractului, conform prevederilor acestuia şi ale caietului de sarcini, precum şi pentru pierderile suferite de achizitor ca rezultat al executării defectuoase a serviciului de intocmire a rapoartelor de evaluare.

9.5. Prestatorul se obligă să nu divulge nici o informaţie confidenţială referitoare la contract şi documentele aferente contractului, fără consimţămâtul prealabil scris al achizitorului.

9.6. Rapoartele de evaluare si celelalte documente elaborate de prestator în executarea serviciului de evaluare sunt si rămân proprietatea achizitorului, iar prestatorul trebuie, până la data executarii integrale a prezentului contract, să predea achizitorului toate documentele, împreună cu inventarul lor. Prestatorul poate reţine o copie a acestor documente dar are obligaţia sa nu le utilizeze fără aprobarea scrisă prealabilă a achizitorului.

9.7. Prestatorul se obligă să folosească personal calificat şi experimentat în domeniu care să asigure prestarea serviciului de evaluare, conform caietului de sarcini şi a ofertei tehnice a acestuia.

9.8. Prestatorul se obligă să presteze serviciile la standardele şi performanţele prezentate în propunerea tehnică, anexă la contract**.**

9.9. Prestatorul se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciul prestat, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

9.10. Prestatorul se obligă să asigure prezenta unui delegat competent pentru participarea la şedinţa de avizare de catre CTE a rapoartelor de evaluare şi să facă şi să transmită achizitorului modificările/completările menţionate în cadrul şedinţei, în termenele contractuale.

9.11.Neprezentarea prestatorului la şedinţa de avizare, nu constituie motiv de refuz pentru punerea în aplicare a concluziilor şedinţei, în termenele contractuale.

9.12. Prestatorul se obliga, pe toata perioada de derulare a contractului, să acorde consultanţă si să facă prompt completări şi modificări în documentaţie până la avizarea rapoartelor de evaluare a activelor achizitorului.

9.13. În situaţia în care, ulterior încheierii/finalizării contractului de servicii, apare necesitatea actualizării / completării rapoartelor de evaluare, prestatorulse obligă ca, la solicitarea achizitorului, sa execute aceste actualizări / completări , în baza unui act adiţional la contract

***10. Obligatiile principale ale achizitorului***

10.1. Achizitorul se obligă să asigure o persoană responsabilă pentru urmărirea, derularea şi verificarea îndeplinirii contractului.

10.2. Achizitorul se obligă să pună la dispoziţia prestatorului facilităţi şi/sau informatii pe care le consideră necesare îndeplinirii contractului. De asemenea achizitorul garantează accesul liber la toate locurile, datele şi informaţiile legate de obiectul contractului, solicitate prestator şi necesare pentru executarea rapoartelor de evaluare.

Datele şi informaţiile vor fi prezentate sub formă scrisă.

10.3.Achizitorul se obligă să asigure, la cererea prestatorului, câte un specialist al societăţii - din domeniul economic, financiar-contabil, tehnic – care să poată da informaţiile necesare pentru întocmirea rapoartelor de evaluare.

10.4. Achizitorul se obliga sa comunice în scris prestatorului cu cel puţin 2 zile lucrătoare înainte, datele necesare participării acestuia la şedinţa de avizare (titlul lucrării, ora şi locul sediul şedinţei de avizare).

10.5. Achizitorul se obligă să transmită prestatorului în termen de 5 zile lucrătoare de la primirea rapoartelor de evaluare, eventualele observaţii care condiţionează emiterea avizului CTE.

10.6. Achizitorul se obligă să avizeze în CTE rapoartele de evaluare după ce s-au stins eventualele observaţii şi să emită avizul în maximum 10 zile lucrătoare de la primirea rapoartelor.

10.7. Achizitorul se obligă să achite factura emisă de prestator în termen de 60 de zile calendaristice de la data înregistrării acesteia la achizitor, în baza documentelor menţionate la art.10.8.

10.8. Plata serviciilor se face de către achizitor direct prin mijloace de decontare legale, conform reglementărilor în vigoare, în lei, în contul prestatorului şi în baza:

- facturii prestatorului confirmată de primire de achizitor cu data şi cu număr de înregistrare;

- actului de constatare a terminării serviciilor, având consemnat numărul de înregistrare al rapoartelor de evaluare pe adresa de însoţire/borderoul de însoţire al acesteia;

- avizul CTE al achizitorului.

***Clauze specifice***

***11. Sancţiuni pentru neindeplinirea culpabilă a obligaţiilor***

11.1-În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate conform art. 6.1, atunci achizitorul are dreptul de a deduce din preţul contractului, penalităţi de **0,04%** din valoarea contractului, pentru fiecare zi de întârziere. Penalităţile nu vor putea depăşi valoarea contractului.

11.2. În cazul în care achizitorul nu onorează factura în termenul scadent prevăzut la articolul 10.7. din contract, atunci este de drept în întârziere şi va plăti penalităţi la nivelul dobânzii legale penalizatoare calculată conform reglementărilor legale în vigoare, raportată la valoarea neonorată la plată a facturii fără TVA. Valoarea penalităţilor se limitează la plata neefectuată.

11.3. Prestatorul este pus de drept în întârziere prin expirarea termenului contractual, fără notificare şi fără nici o altă procedură prealabilă.

11.4. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat cu notificare prealabilă şi de a pretinde plata de daune-interese.

11.5. Dacă valoarea penalităţilor nu acoperă prejudiciile produse părţilor contractante prin nerespectarea clauzelor care au dus la plata acestor penalităţi, părţile contractante pot percepe partenerului de contract daune - interese, conform reglementărilor legale în vigoare, până la acoperirea prejudiciului produs, la valori demonstrabile cu documente.

***12. Recepţie şi verificări***

12.1.Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

12.2. Serviciul de întocmire a **Rapoartelor de evaluare a bunurilor imobile şi mobile** se consideră a fi complet finalizat după avizarea raportului de către CTE.

12.3. Prestatorul va face prompt, în orice etapă de analiză a rapoartelor, orice corecţie necesară, iar procesul se repetă până la aprobarea finală.

***13. Începere, finalizare, întârzieri, sistare***

13.1. (1) Serviciul prestat în baza contractului, trebuie finalizat cu respectarea termenelor convenite de părţi, care se calculează de la data transmiterii de catre ACHIZITOR a dispozitiei (notificarii) de începere a prestării serviciului, respectiv de la data transmiterii solicitării de modificare a rapoartelor ca urmare a observatiilor CTE.

(2) În cazul în care:

a)orice motive de întârziere, ce nu se datorează prestatorului, sau

b)alte circumstanţe neobişnuite susceptibile de a surveni, altfel decât prin încalcarea contractului de către prestator,

îndreptăţesc prestatorul de a solicita prelungirea termenului de prestare a serviciului, atunci părţile vor revizui, de comun acord, termenul de prestare şi vor încheia un act adiţional.

13.2. - Dacă pe parcursul îndeplinirii contractului, prestatorul nu poate respecta modul şi termenul de prestare prevăzut, acesta are obligaţia de a notifica acest lucru, în termen de 24 de ore, achizitorului.

13.3 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a deduce penalităţi in conformitate cu art.11.1.

***14.Modalităţi de plată***

14.1. Plata serviciului de evaluareexecutat de prestator se va face prin ordin de plată, în termenul prevazut la art. 10.7 şi pe baza documentelor menţionate la art. 10.8.

14.2. Prestatorul şi achizitorul au obligaţia de a comunica partenerului de contract orice modificare a numărului de cont sau a oricăror altor elemente care ar putea influenţa buna desfăşurare a operaţiunilor financiar-bancare între părţile contractante, în termen de maxim 3 zile de la eventuala lor modificare.

14.3 - Achizitorul se obligă să plătească preţul convenit în prezentul contract pentru serviciul prestat cu condiţia avizării rapoartelor finale de evaluare în cadrul CTE.

14.4.Factura va fi emisă de Prestator numai dupa notificarea acestuia de către Achizitor cu privire la avizarea rapoartelor.

***15. Răspunderea contractuală; Rezilierea contractului***

15.1 În cazul nerespectării obligaţiilor asumate prin prezentul contract de către una din părţile contractante, în mod culpabil si repetat, partea lezată va considera contractul reziliat/rezolvit de plin drept cu notificare prealabilă şi va avea dreptul de a pretinde plata de daune-interese.

15.2 Contractul este desfiinţat de drept, fără a mai fi necesară punerea în întârziere sau altă procedură prealabilă, de către achizitor, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât, îndeplinirea contractului respectiv ar fi contrară interesului public; în acest caz prestatorul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

15.3 Contractul se reziliază în toate cazurile de forţă majoră definite la Cap. 18.

15.4. – Achizitorul îşi rezervă dreptul de a denunţa unilateral contractul de servicii, în cel mult 15 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea fundamentală a clauzelor contractuale.

15.5. - În cazul prevăzut la clauza art.15.4. prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului. În acest scop, prestatorul va efectua recepţia serviciilor prestate până la data rezilierii, într-un termen de 15 zile.

15.6. – Notificarea rezilierii contractului se va comunica în scris către partea contractantă cu cel puţin 15 zile lucrătoare anterior datei solicitate de reziliere. Daca în termen de 15 zile de la data notificării, partea notificată nu formulează obiecţiuni asupra motivului de reziliere invocat în notificare, astfel încât părţile să iniţieze rezolvarea amiabilă, rezilierea se consideră acceptată.

***16. Amendamente***

16.1 -Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***17. Cesiunea***

17.1. – Parţile pot cesiona numai creanţele născute din prezentul contract, obligaţiile născute rămânând în sarcina părţilor contractante astfel cum au fost stipulate şi asumate iniţial.

17.2. – În cazul cesiunii totale sau parţiale a creanţelor ce rezultă din contract, părţile se obligă să notifice în prealabil partenerul de contract.

***18. Forţa majoră***

18.1 - Forţa majoră este constatată de o autoritate competentă.

18.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5.- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***19. Soluţionarea litigiilor***

19.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

19.2 - Dacă, după 15 de zile de la începerea acestor tratative achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti competente din localitatea achizitorului.

***20. Limba care guvernează contractul***

20.1 - Limba care guvernează contractul este limba română.

***21. Comunicări***

21.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

- (2) Orice document scris trebuie înregistrat atât în momentul transmiterii cât şi în momentul primirii.

21.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***22. Legea aplicabilă contractului***

22.1 - Contractul va fi interpretat conform legilor din România.

***23 . Prevederi finale***

23.1. Prevederile contractuale referitoare la acelaşi aspect dar tratate în cuprinsul unor articole distincte din contract, vor fi complet definite prin cumularea prevederilor respectivelor articole.

23.2. Părţile contractante au obligaţia de a numi şi de a-si comunica reciproc, în cel mai scurt timp de la semnarea contractului, numele persoanelor specializate/responsabililor de contract, pentru a facilita buna derulare şi rezolvare, în timp util, a tuturor problemelor impuse de derularea contractului.

23.3. Orice schimbare de adresă a uneia din părţile contractante va fi comunicată în termen de 24 de ore partenerului de contract.

Contractul conţine 7 pagini şi a fost întocmit în două exemplare originale, câte unul pentru fiecare parte.

**ACHIZITOR PRESTATOR**,

Director General

Marcel Octavian NICOLAESCU

Director Financiar – Comercial

Marcel VÎLCĂ

Viza CFP

Serviciul Financiar,

Ileana BĂSESCU

Birou Patrimoniu,

Neculae VRABIE

Director Juridic şi Achiziţii,

Flavius CLADOVEANU

Serviciul Achiziţii,

Ioana UNTILĂ

Birou Contracte,

Roxana KEDEI

**SECŢIUNEA IV**

# MODEL DE CONTRACT

Pentru achiziţia de servicii:

**„Evaluare a bunurilor imobile şi mobile (imobilizări corporale) a Electrocentrale Bucureşti S.A**.**”**

Conţinutul clauzelor contractuale cuprinse in următoarele capitole este obligatoriu:

CAP. . OBIECTUL PRINCIPAL AL CONTRACTULUI

CAP. 5. VALOAREA CONTRACTULUI

CAP. 6. TERMENUL DE PRESTARE A SERVICIULUI

CAP. 8. DOCUMENTELE CONTRACTULUI SI PROCEDURA DE ATRIBUIRE

CAP. 9. OBLIGAŢIILE PRINCIPALE ALE PRESTATORULUI

CAP. 10. OBLIGAŢIILE PRINCIPALE ALE BENEFICIARULUI

CAP.12. RECEPŢIE ŞI VERIFICĂRI

CAP.22. LEGEA APLICABILĂ CONTRACTULUI

**DIRECTOR JURIDIC-ACHIZIŢII, DIRECTOR FINANCIAR COMERCIAL,**

**Flavius Cladoveanu Marcel Vîlcă**

**SERVICIUL JURIDIC, ŞEF SERVICIU FINANCIAR,**

**Mihai Volf Ileana Băsescu**

**SERVICIUL ACHIZIŢII, ŞEF BIROU PATRIMONIU,**

**Ioana Untilă Neculae Vrabie**

**BIROU CONTRACTE,**

**Roxana Kedei**

**Întocmit,**

**Carmen Ionescu**